Εθνικό Κέντρο Άμεσης Βοήθειας

Το Εθνικό Κέντρο Άμεσης Βοήθειας (ΕΚΑΒ) αποτελεί διασωστικό σώμα που συστήθηκε το 1985 με τον Ν. 1579/1985 απο τον υπουργό Υγείας Γεώργιο Γεννηματά και λειτουργεί υπό την ευθύνη του Υπουργείου Υγείας και της Γενικής Γραμματείας Πολιτικής Προστασίας η οποία υπάγεται στο Υπουργείο Κλιματικής Κρίσης και Πολιτικής Προστασίας.

Η 14η Ιανουαρίου έχει θεσπιστεί από την Πολιτεία ως Ημέρα Θυσίας και Μνήμης του Διασώστη, προς τιμήν των απωλειών του ΕΚΑΒ που έπεσαν στο καθήκον, αλλά και ως αναγνώριση της αυταπάρνησης και αυτοθυσίας των διασωστών στην παροχή πρώτων βοηθειών και διάσωσης των πολιτών.

 Σκοπός και δράση του ΕΚΑΒ 
Σκοπό έχει την αποστολή εξειδικευμένου προσωπικού στον τόπο ενός εκτάκτου συμβάντος για την διάσωση και παροχή άμεσης βοήθειας και στην συνέχεια διακομιδής πασχόντων ατόμων προς τους κατάλληλους υγειονομικούς σχηματισμούς (νοσοκομεία, κέντρα υγείας) οι επιχειρήσεις πραγματοποιούνται με ασθενοφόρα ή άλλα μέσα, όπως μοτοσυκλέτες , ελικόπτερα , πλωτά και ειδικές μονάδες.

Στις αρμοδιότητες του ανήκει και ο συντονισμός της νοσοκομειακής και προνοσοκομειακής φροντίδας σε καταστάσεις εκτάκτων αναγκών και κρίσεων και η παρακολούθηση και ο συντονισμός των συστημάτων εφημερίας των νοσοκομείων του Ε.Σ.Υ.

Το ΕΚΑΒ διαθέτει:

 Τμήμα ασθενοφόρων και κινητών μονάδων ( ασθενοφόρα οχήματα διαφόρων τύπων στελεχωμένα από διασώστες και κινητές μονάδες στελεχωμένες και με ιατρούς)

 Τμήμα μοτοσικλετών ταχείας ανταπόκρισης ( στελεχωμένο απο ειδικούς διασώστες) 

 Τμήμα εναέριας διάσωσης και αεροδιακομιδών ( στελεχωμενο από ειδικούς διασώστες και ιατρούς, το ΕΚΑΒ στην Ελλάδα συνεργάζεται με την Πολεμική Αεροπορία για αεροδιακομιδές και διατηρεί τέσσερις κύριες βάσεις ελικοπτέρων στην Ελευσίνα, το Άκτιο, τη Σύρο και τη Ρόδο.)

 ΕΤΙΚ (Ειδικό Τμήμα Ιατρικής Καταστροφών)
Το Ειδικό Τμήμα Ιατρικής Καταστροφών (ΕΤΙΚ) είναι ειδικό τμήμα του ΕΚΑΒ (Εθνικό Κέντρο Άμεσης Βοήθειας), το οποίο είναι υπεύθυνο για την παροχή εξειδικευμένης βοήθειας και την οργάνωση ιατρικών επιχειρήσεων διάσωσης σε καταστάσεις καταστροφών και έκτακτων αναγκών. Το ΕΤΙΚ συντονίζει την ιατρική ανταπόκριση σε περιπτώσεις φυσικών καταστροφών, ατυχημάτων μεγάλης κλίμακας, αλλά και σε άλλες κρίσεις που απαιτούν συντονισμό και ενισχυμένες διασωστικες δυνάμεις.

Ιστορία και Σκοπός

Το ΕΤΙΚ ιδρύθηκε με σκοπό την ανάπτυξη εξειδικευμένων ομάδων και διαδικασιών για την αντιμετώπιση καταστροφών, είτε αυτές είναι φυσικές (σεισμοί, πλημμύρες κ.λπ.) είτε ανθρωπογενείς (βιομηχανικά ατυχήματα, τρομοκρατικές επιθέσεις, όπλα μαζικών καταστροφών). Μέσω του ΕΤΙΚ, το ΕΚΑΒ ενισχύει την ικανότητα του ελληνικού συστήματος υγείας να ανταποκριθεί σε καταστάσεις έκτακτης ανάγκης με συντονισμένες, αποτελεσματικές και γρήγορες δράσεις.

Δράσεις και Λειτουργία

Το ΕΤΙΚ είναι υπεύθυνο για την εκπαίδευση και οργάνωση εξειδικευμένων ιατρικών ομάδων διάσωσης, τη δημιουργία και τη διαχείριση υγειονομικών μονάδων πεδίου (π.χ., κινητές ιατρικές μονάδες, νοσοκομεία εκστρατείας) και τη συνδρομή στις μεγάλες καταστροφές. Ενδεικτικά, οι δραστηριότητές του περιλαμβάνουν:

 Οργάνωση και επιτήρηση επιχειρήσεων διάσωσης και ιατρικής φροντίδας σε καταστροφές.

 Εκπαίδευση προσωπικού και συνεργασία με άλλους φορείς (στρατός, πυροσβεστική, τοπικές αρχές).

 Παροχή πρώτων βοηθειών και μεταφορά ασθενών σε περιπτώσεις καταστροφών.

 Ανάπτυξη και χρήση εξειδικευμένων εργαλείων και τεχνολογίας για τη διαχείριση κρίσεων.

Ρόλος των Επιλεγμένων Διασωστών και Εξειδικευμένη Εκπαίδευση

Οι διασώστες του ΕΤΙΚ είναι επιλεγμένοι επαγγελματίες με υψηλή κατάρτιση και εξειδίκευση στην ιατρική αντιμετώπιση καταστροφών και κρίσεων. Η εκπαίδευσή τους περιλαμβάνει ειδικά προγράμματα που τους προετοιμάζουν για την ανταπόκριση σε καταστάσεις μεγάλης κλίμακας, όπως σεισμοί, πλημμύρες, τρομοκρατικές επιθέσεις ή βιομηχανικά ατυχήματα. Ο ρόλος τους είναι να παρέχουν άμεση ιατρική φροντίδα σε περιβάλλοντα που είναι συχνά επικίνδυνα και απρόβλεπτα, ενώ ταυτόχρονα να συντονίζουν τη βοήθεια σε ομάδες διάσωσης και συνεργασίας με άλλες υπηρεσίες.

Η εξειδικευμένη εκπαίδευση των διασωστών περιλαμβάνει:

 Εκπαίδευση σε καταστάσεις έκτακτης ανάγκης: Περιλαμβάνει την παροχή πρώτων βοηθειών σε δύσκολες και επικίνδυνες συνθήκες.

 Διάσωση σε ακραία περιβάλλοντα: Εκπαιδεύονται στη χρήση εξοπλισμού διάσωσης και στη διαχείριση καταστάσεων με υψηλό κίνδυνο για τη ζωή τους και των θυμάτων.

 Στρατηγική διαχείρισης καταστροφών: Διδάσκονται να οργανώνουν και να συντονίζουν ιατρικές επιχειρήσεις σε περιοχές που επλήγησαν από καταστροφή, εξασφαλίζοντας την άμεση και σωστή βοήθεια σε μεγάλο αριθμό θυμάτων.

 Συνεχιζόμενη εκπαίδευση: Η εκπαίδευση των διασωστών είναι διαρκής και προσαρμοσμένη στις νέες προκλήσεις και τις σύγχρονες τεχνικές διάσωσης.

Οι διασώστες του ΕΤΙΚ διαθέτουν τις δεξιότητες και την ψυχραιμία να λειτουργούν υπό ακραία πίεση και να σώζουν ζωές σε συνθήκες εξαιρετικής δυσκολίας, ενώ παράλληλα διαχειρίζονται τις ανάγκες των πληγέντων και τη συνεργασία με άλλες υπηρεσίες διάσωσης και πολιτικής προστασίας.

Συνεργασία με την Ελληνική Ομάδα Έρευνας και Διάσωσης και ΕΜΑΚ

Το ΕΤΙΚ αποτελεί τμήμα της Ελληνικής Ομάδας Έρευνας και Διάσωσης (ΕΟΕΔ), η οποία είναι μια επαγγελματική ομάδα του κράτους υπεύθυνη για την εκτέλεση εξειδικευμένων αποστολών διάσωσης, κυρίως στο εξωτερικό, σε περιπτώσεις μεγάλων καταστροφών και ανθρωπιστικών κρίσεων. Η ΕΟΕΔ ενσωματώνει επαγγελματίες διασώστες από το ΕΤΙΚ, την ΕΜΑΚ της Πυροσβεστικής, καθώς και άλλες υπηρεσίες του κράτους. Η ελληνική ομάδα είναι μέρος της ανταπόκρισης του ευρωπαϊκού μηχανισμού πολιτικής προστασίας

Επιτυχίες και Σημαντικά Έργα

Το ΕΤΙΚ έχει συμμετάσχει σε πολλές μεγάλες επιχειρήσεις διάσωσης και καταστροφών στην Ελλάδα και στο εξωτερικό , όπως σε σεισμούς, πυρκαγιές και πλημμύρες. Οι ομάδες του έχουν παράσχει κρίσιμη ιατρική βοήθεια και φροντίδα στους πληγέντες, ενώ η συνεργασία του με διεθνείς οργανισμούς και άλλους εθνικούς φορείς ενισχύει τη συνολική ικανότητα ανταπόκρισης.

Δράσεις ΕΤΙΚ

Συμμετοχή του ΕΤΙΚ-ΕΚΑΒ στην άσκηση ΧΒΡΠ “Πανδώρα” (5/10/2022)

Συμμετοχή του ΕΤΙΚ-ΕΚΑΒ στην άσκηση πυρόσβεσης μεγάλης κλίμακας στη σήραγγα Βριλησσίων Αττικής Οδού (09/11/2022 23:00)

Συμμετοχή του ΕΤΙΚ-ΕΚΑΒ στην άσκηση ¨Αριάδνη” (03/11/2022)

Το ΕΤΙΚ-ΕΚΑΒ στο 11ο Διεθνές Συνέδριο για τη Διαχείριση Θυμάτων Καταστροφών στη Ρόδο (16 & 17/10/2021)

Συμμετοχή του ΕΤΙΚ Θεσσαλονίκης σε άσκηση του Ευρωπαϊκού Μηχανισμού Πολιτικής Προστασίας στην Τουρκία ως ειδική μονάδα MUSAR

Συμμετοχή του Ειδικού Τμήματος Καταστροφών (ΕΤΙΚ) του παραρτήματος Θεσσαλονίκης στην άσκηση Ετοιμότητας Πεδίου με την κωδική ονομασία: «ΤΡΟΙΑ 2024»

Συνεργασίες και Εξωτερικές Σχέσεις

Το ΕΤΙΚ συνεργάζεται στενά με διεθνείς οργανισμούς, όπως ο Παγκόσμιος Οργανισμός Υγείας (ΠΟΥ) και το Ευρωπαϊκό Κέντρο Διαχείρισης Κρίσεων (EU-CE). Επίσης, έχει αναπτύξει συνεργασίες με εθελοντικές οργανώσεις για την καλύτερη συντονισμένη απόκριση σε καταστάσεις έκτακτης ανάγκης.

 Μέσα διακομιδής 
Τα μέσα διακομιδής που διαθέτει το ΕΚΑΒ πανελλαδικά, προκειμένου να αποστείλει γρήγορα εξειδικευμένο προσωπικό στον τόπο του συμβάντος και με ασφαλή και γρήγορο τρόπο να διακομίσει τον πάσχοντα στον πλησιέστερο Υγειονομικό Σχηματισμό, είναι:
+Μέσα διακομιδήςΑριθμόςΑσθενοφόρα1000Ειδικές Κινητές Μονάδες Επείγουσας Προνοσοκομειακής Ιατρικής102Μοτοσυκλέτες25Μικρά οχήματα ταχείας πρόσβασης4Ελικόπτερα4Αυτοκινούμενα Συντονιστικά Κέντρα2Οχήματα Αντιμετώπισης Καταστροφών2Ασθενοφόρα που έχουν παραχωρηθεί από το ΕΚΑΒ και χρησιμοποιούνται από Νοσοκομεία και Κέντρα Υγείας350

 Επικοινωνία 
Για άμεση βοήθεια και διακομιδή ασθενών, υπάρχει η δυνατότητα τηλεφωνικής κλήσης στον αριθμό 166.

Διάρθρωση
Σύμφωνα με τον ν.2071/1993,το ΕΚΑΒ διαρθρώνεται σε:
 Κεντρική Υπηρεσία, η οποία έχει την ευθύνη της υλοποίησης των σκοπών του, έτσι ώστε οι παρεχόμενες υπηρεσίες να έχουν ενιαία έκφραση σε όλη τη χώρα με έδρα την Αθήνα. 
 Περιφερειακά Κέντρα Άμεσης Βοήθειας (ΠΕΚΑΒ) τα οποία αποτελούν αυτοδύναμες περιφερειακές μονάδες επιφορτισμένες με την ανάπτυξη, τη λειτουργία και τον συντονισμό των υπηρεσιών Επείγουσας Προνοσοκομειακής Φροντίδας (ΕΠΦ) στον τομέα ευθύνης τους και διοικητικά υπάγονται στην ΚΥ
Κέντρα Άμεσης Βοήθειας, που αποτελούν αποκεντρωμένες περιφερειακές μονάδες και έχουν την ευθύνη της άμεσης επέμβασης και παροχής βοήθειας καθώς και τη διακομιδής στην πλησιέστερη κατάλληλη νοσοκομειακή μονάδα. 

Τα κατά τόπους ΚΑΒ δεν πρέπει να συγχέονται με το Κέντρο Άμεσου Βοήθειας με τομέα ευθύνης το Λεκανοπέδιο Αττικής, το οποίο αντικατέστησε το 1978 το - από το 1976 κατηργημένο -Ν.260/1976 Ρυθμιστικό Κέντρο Διαλογής ΑσθενώνΠ.Δ 430/1978 . Το ΚΑΒ μπορεί να θεωρηθεί πρόδρομος του ΕΚΑΒ στην παροχή Επείγουσας Προνοσοκομειακής Φροντίδας.

 Δείτε επίσης 
 Εθνικό Σύστημα Υγείας

 Παραπομπές 

 Εξωτερικοί σύνδεσμοι 
 Επίσημη ιστοσελίδα

Κατηγορία:Υγεία στην Ελλάδα
Κατηγορία:Υπουργείο Υγείας (Ελλάδα)